Biudžetinių ir viešųjų įstaigų vadovų veiklos ataskaita

1. **Įstaigos pristatymas.**

1.1**.** Biudžetinė įstaiga Klaipėdos sutrikusio vystymosi kūdikių namai, Turistų g. 18, Klaipėda, (8 46) 49 01 90, kudikiu-namai@mail.lt

1.2. Įstaigos vadovas – nuo 2012 m. sausio 1 d. vadovo pareigas laikinai ėjo pavaduotoja ūkiui Jūratė Girčienė, nuo 2012 m. lapkričio 2 d. įstaigai vadovauja direktorė Aušra Nikolajevienė.

|  |
| --- |
|  1.3. Darbuotojų skaičius  |
| Administracijos darbuotojai | Specialistai | Ūkinis techninis personalas | Pastabos: nurodykite ar atitinka esamas darbuotojų skaičius miesto tarybos ar vyriausybės patvirtintiems normatyvų reikalavimams.  |
| 3 | 61 | 34 |  |

|  |
| --- |
|  1.4. Naudojamos patalpos |
| Pastatai (nurodyti adresus) | Plotas | Pastabas |
| Pagrindinis pastatas | 1256,39 kv.m | Visi pastatai yra Turistų g. 18, Klaipėda |
| Skalbyklos pastatas | 182,46 kv.m |  |
| Izoliatoriaus pastatas | 227,98 kv.m |  |
| Katilinės pastatas | 219,62 kv.m |  |
| Dirbtuvių pastatas | 98,34 kv.m |  |
| Kiemo rūsys | 25,58 kv.m |  |

|  |
| --- |
|  1.5. Biudžetas |
| Skirtos lėšos | 2012 m. | 2011 m. |
| PSDF |  |  |
| Valstybės  |  2911,9 tūkst. Lt | 3007,0 tūkst. Lt |
| Savivaldybės  | 12,1 |  |
| Gautos už mokamas paslaugas |  |  |
| Patalpų nuoma |  |  |
| Kitos lėšos (labdara, parama, fondai) | 165,4 tūkst. Lt | 167,7 tūkst. Lt |

  **2. Įstaigos veiklos rezultatai**.

**2.1. Įstaigos misija**

 Užtikrinti Klaipėdos sutrikusio vystymosi kūdikių namuose augantiems vaikams geresnę gyvenimo kokybę, siekiant sumažinti socialinę atskirtį.

**2.2. 2012 metų strateginio veiklos plano tikslai uždaviniai, vykdytos programos, priemonės ir jų įgyvendinimo rezultatai.**

Kūdikių namų strateginis tikslas – užtikrinti kokybišką sveikatos priežiūrą, reabilitaciją, ugdymą ir socialinę globą ankstyvojo amžiaus tėvų globos netekusiems vaikams, siekiant sumažinti jų socialinę atskirtį.

Vykdoma programa: Sveikatos apsaugos paslaugų kokybės gerinimas.

 Programos tikslas yra siekti sumažinti vaikų negalią ir optimaliai per šeimą integruoti į visuomenę. Tikslui pasiekti nustatytas prioritetinis uždavinys: užtikrinti vaikų sveikatos sutrikimų išaiškinimą, gydymą, reabilitaciją, profilaktiką, ugdymą, socialinių paslaugų teikimą, gyvenimo ir buities kokybę.

Uždavinio priemonės:

1. Sukomplektuoti ir išlaikyti reikiamo išsilavinimo ir psichologinių savybių žmogiškąjį potencialą (gydytojai, slaugytojos, reabilitacijos specialistai, individualios asmens higienos specialistai, pedagogai ir kt.)
2. Sukurti palankią aplinką, aprūpinti įstaigą finansiniais, materialiniais ištekliais, užtikrinti specialistų sistemingą kvalifikacijos kėlimą ir licencijavimą.

 **2.3.** Siekdami įgyvendinti programos tikslą, su vaikais dirbame ruošdami juos integracijai į visuomenę per šeimą (įvaikintojų, globėjų, biologinių tėvų). Tik taip gali būti patenkinta pagrindinė vaiko teisė – augti šeimoje, užtikrintas pilnavertis asmenybės ugdymas, sumažintas institucijose augančių vaikų skaičius, visuomenėje sumažinta rizikinga populiacija bei nusikalstamumas. Buvo planuojama, kad 2012 metais į šeimas pateks 90 % iš įstaigos išvykstančių vaikų, bet pavyko pasiekti, kad į šeimas pateko 92%. Rezultatas pasiektas 102 % (2011 m. – 95 %, 2010 m. – 97 %). Kad vaikai galėtų integruotis į šeimas, būtinas ilgas kruopštus darbas ruošiant juos tam tikslui: ūmių ir lėtinių ligų išaiškinimas, gydymas ir profilaktika, ankstyvoji reabilitacija bei socializacija. 2012 m. buvo planuota kiekvienam vaikui vidutiniškai atlikti 63 ankstyvosios reabilitacijos procedūras, rodiklis pasiektas 100 % (2011 m. - 116 %, 2010 m. – 96 %).

 Kadangi įstaigoje vaikai auga nuo gimimo turėdami daugybę rizikos faktorių : toksinį vaisiaus pakenkimą (alkoholiu, jo surogatais, narkotinėmis medžiagomis, nikotinu), neišnešiotumą, įvairių apsigimimų ir t.t, jų sergamumas yra dažnesnis. Atsižvelgiant į Kūdikių namuose sudarytas sąlygas (dirba vaikų ligų gydytojai, slaugytojos, gerai sutvarkyta materialinė bazė, neblogas aprūpinimas medikamentais), stengiamasi vaikus gydyti įstaigoje. Gydant vietoje netraumuojama ir taip labai pažeista vaikų nervų sistema, išvengiama hospitalinių infekcijų, vaikai pasveiksta greičiau, trumpesniam laikui nutrūksta ankstyvosios reabilitacijos ir ugdymo procesas, valstybiniu požiūriu vaikai išgydomi žymiai mažesnėmis sąnaudomis. 2012 metais planavome hospitalizuoti 12 % ūmiai ir sunkiai susirgusių vaikų, tačiau dėl ženkliai sumažėjusio įstaigos finansavimo negalėjome užtikrinti nepertraukiamo sergančių sekimo savaitgaliais ir švenčių dienomis. Dėl įstaigoje augančių vaikų didelių sveikatos sutrikimų, apsigimimų, dėl vaikų sunkių sveikatos būklių, tyrimų ribojimo buvo hospitalizuota 17,5 % ūmiai susirgusių vaikų. Rodiklis įvykdytas 146 % (2011 m. - 142 %, 2010 m. – 96 %).

 Siekiant optimaliai integruoti vaikus į šeimas, reikalingas jų ruošimas ne tik gerinant jų sveikatą, raidą, bet ir socializuojant (organizuojant išvykas į viešas vietas, kultūrinius renginius, organizuojant bendrus renginius su kitomis miesto vaikų įstaigomis). Buvo planuota per metus organizuoti 13 renginių, rodiklis pasiektas 100 % (2011 m. – 125%, 2010 m. – 127 %).

 Tam, kad užtikrinti kokybišką vaikų ištyrimą, gydymą, reabilitaciją, ugdymą bei darbo organizavimą, reikalingi atitinkami žmogiškieji resursai, nuolatinis ir sistemingas darbuotojų kvalifikacijos kėlimas. Dėl sumažėjusios įstaigos finansavimo, įstaiga negalėjo skirti lėšų darbuotojų kvalifikacijos tobulinimui, todėl darbuotojai tobulino kvalifikaciją savo lėšomis. Rodiklis pasiektas 116 %.

 Į Kūdikių namus vaikai atvyksta savivaldybių administracijos direktoriaus įsakymu iš visos Vakarų Lietuvos. Pastarųjų kelerių metų valstybės institucijų nuostata yra stiprinti socialinę pagalbą šeimoms namuose, todėl Kūdikių namuose esamos vietos pilnai nebeužpildomos. 2012 metų lovadienių planas įvykdytas 70 % (2011 m. – 89 %, 2010 m. – 79%). Lovos apyvarta 2012 m. – 1,15 (2011 m. – 1,15, 2010 m. – 1,3).

**Problemos**

3.1. Pagrindinė įstaigos problema, augant prekių ir paslaugų kainoms, yra nuolat mažėjantis finansavimas.

|  |  |  |  |
| --- | --- | --- | --- |
|  | 2012 m.  | 2011 m. | 2010 m. |
| Įstaigos finansavimas | 2887,0 | 3007,0 tūkst. Lt | 3026,0 tūkst. Lt |
| Darbo užmokesčio fondas | 1847,8 | 1924,6 tūkst. Lt | 1939,0 tūkst. Lt |

 2012 m. įstaigos finansavimas sumažėjo 4 %, per paskutinius dvejus metus - 5 %, darbo užmokesčio fondas - 4 %.

 Taupydami lėšas bei atsižvelgdami į sumažėjusį įstaigos vaikų skaičių, uždarėme vieną vaikų grupę.

 Rimta problema, organizuojant įstaigos veiklą yra tai, kad nėra Kūdikių namų įstatyminės bazės ( Higienos normos, vaikų bei darbuotojų struktūros ir normatyvų ir tt.) Darbą organizuojame prisitaikydami kitų įstaigų (vaikų stacionarų, ikimokyklinių įstaigų, globos namų ) higienos normas ir normatyvus bei remdamiesi ilgalaike nusistovėjusia praktika bei patirtimi. Neretai tai tampa kliūtimi bendradarbiaujant su kontroliuojančiomis institucijomis.

3.2. 2012 m. įstaigoje atliktas Valstybinės akreditavimo sveikatos priežiūros veiklai patikrinimas. Trūkumai pašalinti.

 Įstaigoje atliktas Valstybinės darbo inspekcijos Klaipėdos skyriaus patikrinimas. Pažeidimų nerasta.

 Įstaigą tikrino Klaipėdos Valstybinė maisto veterinarinė tarnyba, Klaipėdos Visuomenės sveikatos centras. Trūkumai pašalinti.

 **4.Vadovo indėlis tobulinant įstaigos administravimą**.

4.1. Personalo valdymo, vidinių ir išorinių resursų paieškos rezultatai.

 Kūdikių namų organizacinė struktūra neadekvati įstaigoje augančių vaikų skaičiui, todėl 2012 m. peržiūrėtas etatų skaičius ir steigėjui pateiktas tvirtinti naujas didžiausias leistinas pareigybių skaičius. Pareigybių skaičius sumažintas 14,75 etatais.

 Nenutrūkstamai įstaigos veiklai užtikrinti bei siekiant taupyti įstaigos lėšas, pasitelkta Darbo biržos ir Savivaldybės lėšomis finansuojama Viešųjų darbų programa. Tokiu būdu Kūdikių namai sutaupė 24 tūkst. Lt.

 Kūdikių namuose nuolat ieškota išorinių resursų, pateikti prašymai dėl paramos skyrimo įvairioms įmonėms, tokiu būdu 2012 metų eigoje pritraukta 103130,0 Lt paramos lėšų.

4.2. Įstaigos įvaizdžio gerinimo priemonės.

 Įstaigos įvaizdžiui, vaikų gyvenimo kokybei bei darbuotojų darbo sąlygoms gerinti paramos lėšomis atnaujinti technologiniai įrengimai, baldai, įsigyta higienos bei edukacinių priemonių.

Direktorė Aušra Nikolajevienė